text: KIF Kolding København skal finde ny gejst til bronze-kamp 
  25 maj 2016 kl. 09.16
  I skyggen af DM-finalen mellem Bjerringbro-Silkeborg og Team Tvis Holstebro spiller GOG og KIF Kolding København onsdag aften om bronze-medaljer i Gudme.
  GOG og KIF Kolding København har mødt hinanden rigtig mange gange - både historisk og i denne sæson.. Bronzekampene i aften og på lørdag bliver nummer fem og seks alene i sæsonen.
  Både KIF og GOG  kommer til bronze-kampene med en følelse af stor skuffelse i form af relativt klare nederlag i semifinalerne. Begge hold tabte begge opgør, så i aften gælder om at få skuffelse vendt til succes med en god start.
  Et ungt GOG-hold  er umiddelbart vurderet nok mest sultne efter bronzen, mens KIF Kolding København efter to mesterskaber i træk skal mobilsere ny gejst for at sætte sig op til ny dåd. Der er dog så meget rutine og kvalitet i KIF-holdet, at der helt sikkert er en seværdig kamp i vente.
  Opgøret kan følges på TV 2 Sport fra kl. 19. Returkampen spilles i Sydbank Arena Kolding lørdag d kl.18.
  